open-index/open-wikipedia-markdown huggingface dataset:
Microbiolochía

A **microbiolochía** (d'o griego *Micron* = chicolón, *Bios* = vida, y *Logos* = estudio, devoción) ye a disciplina d'a Biolochía que s'encarga d'o estudio d'os microorganismos, enteniendo microorganismos como os sers vivos unicelulars, incluyindo-ie os fongos (levaduras), bacterias, *[[archaea]]* y protozoos.

Fablar d'os oríchens d'ista ciencia ye fablar d'a invención d'o microscopio. L'aparello que fa possibles as observacions d'os microorganismos dende a segunda cincuantena d'o sieglo XVII.

En 1664, o naturalista anglés Robert Hooke va fer a que ye considerata a primera observación microscopica d'os cuerpos fructiferos d'a floridura, con un primitivo microscopio feito de lents concavas consecutivas adintro d'un cilindro de metal.

Dimpués d'ista calendata, bellos naturalistas van fer as suyas observacions con millors aparellos por cada vegada. Ye un eixemplo o neerlandés Van Leeuwenhoek. Comparaus con os actuals, o microscopio emplegau por Leeuwenhoek yera muit primitivo y simple, pero as publicacions que va fer en as cartas escritas a la *[[Royal Society]]* de Londres, que van estar publicadas en o 1684 en anglés, demuestran a suya habilidat ta debuixar codas que él consideró "chicolons animáculos" (actualment ye acceptau que os sers vivos que va veyer Leuweenhoek no van estar atra cosa que bacilos). Ista ye a primera representación conoixida de microorganismos en a historia.
Micolochía

**Micolochía** (d'o griego *Micos* = Fongo y *Logos* = Estudio), ye a branca d'a Biolochía que estudeya os fongos. No pocas veces ye considerata, per viello costumbre, una especialidat d'a branca biolochica d'a botanica.

## Referencias
Orchidaceae

As **orquidias** u **orquidacias** (nombre cientifico **Orchidaceae**) son una familia de plantas monocotiledonias que se distinguen por a complexidat d'as suyas flors y por as suyas interaccions ecolochicas con os achents polinizadors y con os fongos con os que forman micorrizas.

O suyo nombre viene d'o griego *orchis* que significa "testiclo", ya que as riels tuberuosas d'istas plantas, por a suya forma, recordaban a os estudiosos a la forma d'os organos sexuals masculins.

## Referencias

## Vinclos externas
Castiella-La Mancha

**Castiella-La Mancha** (*Castilla-La Mancha* en castellano) ye una comunidat autonoma espanyola formata por as provincias de:
Albacete, Cuenca, Guadalachara, Toledo y Ciudad Real, estando asinas a succesora de l'antiga Castiella a Nueva (amás d'Albacete, que d'antis mas feba parte de Murcia). Ista comunidat muga con Castiella y Leyón, Comunidat de Madrit, Aragón, Comunidat Valenciana, Rechión de Murcia, Andalucía y Extremadura.

A suya población ye de 2.078.611 habitants, en una superficie de 79.463 km², con una densidat de población de 26,2 hab/km². As suyas prencipals ciudaz son Albacet, Talavera de la Reina, Guadalachara, Toledo (en ye a suya capital), Ciudad Real, Cuenca, Puertollano, Tomelloso, Azuqueca de Henares y Valdepeñas.

O president d'a Comunidat ye Emiliano García Page, d'o *[[Partido Socialista Obrero Espanyol]]*, estando o *[[Partido Popular]]* o prencipal partiu d'a oposición en as Cortes de Castiella-La Mancha. Un Estatuto d'Autonomía, aprobato o 10 d'agosto de 1982 y modificato en 2007, reculle as normas politicas d'a Comunidat.

## Referencias
País Valenciano

O **País Valenciano** u **Comunidat Valenciana** (*País Valencià* u  oficialment *Comunitat Valenciana* en valenciano; *País Valenciano* u *Comunidad Valenciana* en castellano) ye una comunidat autonoma d'Espanya situada en l'este d'a peninsula Iberica. O suyo territorio, d'o que fan parte as provincias d'Alicant, Castellón, y Valencia, ye lo de l'antigo Reino de Valencia, que fue aboliu en 1707 con os *[[Decretos de Nueva Planta]]*.

## Mugas
Muga a lo norte con Catalunya y Aragón, a l'ueste con Castiella-La Mancha y con Aragón tamién, y a lo sud con a Rechión de Murcia.

## Gubierno y administración autonomicos
O conchunto d'as institucions d'autogubierno d'a Comunidat Valenciana constituye la Cheneralidat Valenciana (*Generalitat Valenciana* en valenciano). Fan parte d'a Cheneralidat: as Corz d'o País Valenciano u *Corts*, o president y o Gubierno valenciano u *Consell*.

O president d'a Cheneralidat Valenciana ye tamién lo president d'o Gubierno d'o País Valenciano.

A potestat lechislativa drento d'a Comunidat, en materias d'a suya competencia, corresponde a las Corz Valencianas, que representan a lo pueblo valenciano a traviés d'os suyos 99 parlamentarios.

## Historia
Enantes d'a disvisión en taifas las cronicas musulmanas en charran como o *balad Balansiyya* u districto d'a ciudat de Valencia.

Os oríchens d'o País Valenciano como lo conoixemos se remontan a l'historico Reino de Valencia que yera drentro d'a Corona d'Aragón y lo creyó Chaime I en o sieglo XIII en o contexto d'a conquista d'os reinos de taifas islamicos de Valencia, Denya, y parti de Murcia, y posterior colonización feudal a mans de catalans y aragoneses que trayeban tamién atros cristianos d'atras tierras.

Lo reino creyau por Chaime I desapareixió en lo legal en 1707 por os *[[Decretos de Nueva Planta]]* d'o rei Felipe V d'Espanya. En os zaguers anyos d'o sieglo XIX i habió movimientos cantonalistas, (o d'Alcoi), como en atras zonas d'Espanya (Cartachena). Tamién naixioron reivindicacions rechionalistas y mesmo nacionalistas de signo catalanista que continoron en lo sieglo XX, que creyoron en bels sectors una reacción de signo contrario que encara existe.

En 1982 consiguió un Estatuto d'Autonomía que ha estau reformato en 2006.

## Se veiga tamién

* Comarcas d'o País Valenciano.

## Referencias

## Vinclos externos

*  Sitio web d'a Cheneralidat Valenciana. 
*  Cortes Valencianas.
*  Sitio web de turismo d'a Comunidat Valenciana.
Castiella y Leyón

**Castiella y Leyón** (*Castilla y León* en castellano; *Castiella y Llión* en leyonés; *Castela e León* en gallego) ye una comunidat autonoma espanyola situata en o norte d'a Peninsula Iberica. Ye formata en 1983 por as almenistracions de Leyón y Castiella la Viella.

## Luengas y parlas
Cuasi toz os habitants nativos d'esta comunidat autonoma parlan castellano, a mes bi ha minorías que charran leyonés y gallego en as provincias de Leyón y Zamora.

O castellano d'esta comunidat autonoma ye o castellano d'a Meseta Norte, foneticament pareixiu a lo castellano de l'Alto Ebro y a lo castellano rechional d'Aragón, fendo part toz de l'aria septentrional de variants peninsulars d'o castellano. En o sud de Salamanca en continuidat cheografica con Cazres se combinan rasgos d'o castellano meridional con importants restos leyoneses que constituyen l'extremenyo (palra d'El Rebollal, que fa part de l'extremenyo sirragatino).

Lo leyonés d'a provincia de Zamora ye astur-leyonés occidental, estando a variant mes definida o sanabrés. Las atras parlas leyonesas de Zamora son pareixidas a las d'a zona centro-occidental de Leyón: carbayés, alistán. La mitat oriental de Zamora se castellanizo d'entre sieglo XIX. Lo desaparexiu sayagüés yera pareixiu a la tamién recientment desapareixida parla riberana de Las Arribes en o nord-ueste de Salamanca.

Lo leyonés que se charra en as marguins d'a provincia de Leyón puede estar astur-leyonés occidental (paḷḷuezu, berciano, cabreires, cepedano, maragato), u central (parla de Los Argüeyos). La mitat oriental de Leyón se castellanizó d'entre sieglo XIX, de fueras d'a zona d'Oseya de Sayambre que lo fació en o sieglo XX.

## División politico-administrativa
Ye formata por nueu provincias: Ávila, Burgos, Leyón, Palencia, Salamanca, Segovia, Soria, Valladolid y Zamora. Encara que o Estatuto d'Autonomía no fixa a suya capital, as seus d'o Gubierno y o Parlamento se troban en Valladolit. Por ixo, ista ciudat ye *de facto* a capital d'a comunidat autonoma.

## Referencias

## Vinclos externos
Isla de Francia

A **Isla de Francia** (*Île-de-France*) ye una rechión francesa dividita 8 departamentos. A suya capital ye París. Ye l'aria metropolitana de París y a rechión mas poblata de Francia. Tien mas habitants que Belchica u Suecia.

## Vinclos externos
Histolochía

**Histolochía** (d'o griego *Histos* = Techido y *Logos* = Estudio ), ye a ciencia que s'encarga d'o estudio d'os teixitos y tipos celulars d'animals y plantas, y as relacions y interaccions entre os teixitos.

## Bibliografía
* Tracy Storer, Robert Usinger: *Zoología general*. Ediciones omega, S.A. 1061
* C.P.J.Hickman: *Principios Integrales De Zoologia - 10ª Ed*. McGraw-Hill. 1998.
* Natividad Ferrer Marí, Miguel Gracia Vicente, Manuel Medina Martínez: *Bachillerato. Biología y Geología* Bruño, 2008.

## Referencias
Centro-Val de Loira

**Centro-Val de Loira** (en francés *Centre-Val de Loire*, en occitán *Centre e Rebèira de Lèir*) ye una rechión de Francia formata por seis departamentos. A suya capital ye Orléans.

## Vinclos externos
Lenguadoc-Rosellón

**Lenguadoc-Rosellón** (en occitán: *Lengadòc-Rosselhon* ; en catalán: *Llenguadoc-Rosselló*; en francés: *Languedoc-Roussillon*) yera una antiga rechión de Francia dividita en cinco departamentos. Mugaba a o sud con Espanya y a mar Mediterrania, y as rechions francesas de Provenza-Alpes-Costa Azul, Roine-Alpes, Auvernia y Meyodía-Pireneus. As luengas charratas en ista rechión yeran l'occitán, o catalán y o francés.

## Vinclos externos
Lista de rechions francesas

As siguients son unas listas ordenadas de rechions francesas. Datos d'o censo de 2016.

A población total de Francia ye de 60,3 millones de habitants, d'os que 58.6 millons (97,2%) viven en Europa. L'aria total de Francia ye de 635.775&nbsp;km², d'os que 543.974&nbsp;km² (85,6%) son en Europa.

__TOC__

## Datos de 2016 y nuevas rechions (1 de chinero de 2016)

## Datos censo 1999

## Notas


## Referencias
Poitou-Charentes

**Poitou-Charentes** (en petavín-santonchés *Poetou-Chérentes*, en occitán *Peitau-Charantas* ) yera una antiga rechión metropolitana francesa.

Administrativament yera formata por os departamentos de Charanta, Charente Maritimo, Deux-Sèvres, y Viena. A capital d'a rechión yera a ciudat de Piteus. Atras ciudaz importans yeran La Rochelle, Niort y Engolesme.
Roine-Alpes

**Roine-Alpes** (en francés *Rhône-Alpes*, en occitán *Ròse-Aups*, en francoprovenzal *Rôno-Arpes*) yera una antiga rechión francesa, situada en l'este d'o país. Mugaba con as rechions de Provenza-Alpes-Costa Azul, Languedoc-Rosellón, Auvernia, Borgonya y Franco Condau. Tamién mugaba con Suiza y con Italia.
Departamentos de Francia

Os ***departamentos*** (en francés: **départements**) son as unidaz en que se trestalla administrativament o territorio de Francia.

Francia tien 101 departamentos (5 en ultramar), agrupatos en 22 rechions, y cada departamento se divide en districtos. Cada departamento tien a suya capital, que ye a sobén a ciudat con mayor población d'o departamento.

A división territorial de Francia en departamentos tien o suyo orichen en a Revolución Francesa, cuan os departamentos substituyoron a l'antiga división en provincias como un meyo politico de trencar con l'antiga administración d'o Reino de Francia en o nuevo periodo republicano, creyando antiparte una hierarquía administrativo-politica ta reprimir as sulevacions monarquicas. Asinas a figura d'o *prefecto*, que ye a o cargo d'a *[[prefectura]]* en a capital d'o departamento, no ye pas un cargo esleito, sino un representant politico d'o Gubierno en un departamento, alto u baixo como o gubernador civil en as provincias espanyolas.

Amás, ta trencar tamién a o ran d'o nombre con l'antiga división d'o país, y ta eliminar reticencias de tipo rechional, o nombre d'os departamentos se creyó de nuevas de raso, emplegando a sobén o nombre d'o río u ríos prencipals que trescruzaban o territorio de cada departamento.

## Se veiga tamién
* Organización politico-administrativa de Francia.
Peninsula Iberica

A **peninsula Iberica** ye una peninsula d'o sud-ueste d'Europa. Ye rodiata por a mar Mediterrania, l'Oceano Atlantico y os Pireneus, que la desalpartan d'a resta d'o continent. Politicament ye dividita en os estaus de Portugal, Espanya y Andorra, istos dos zaguers mugants con Francia. Antimás o territorio britanico de Chibraltar tamién ye situato en ista peninsula, a o sud d'Andalucía.

## Ciudaz prencipals
Os prencipals centros urbanos son: Madrit, Barcelona, Valencia, Lisbona, Porto, Sevilla, Zaragoza, Malaga, Bilbau, Braga y Coimbra.

## Se veiga tamién
* Iberismo

## Vinclos externos
Norte-Paso de Calais

**Norte-Paso de Calais** (en francés *Nord-Pas de Calais*) yera una rechión francesa. A suya capital yera a ciudat de Lille.

Mugaba a o norte con a Canal d'a Manga y a Mar d'o Norte, a o nord-ueste con o estreito de Dover, a o nord-este y l'este con Belchica (rechions de Flandres y Valonia) y a o sud con a rechión de Picardía.
Alsacia

**Alsacia** (en francés *Alsace*; en alemán y alsaciano *Elsass*) ye una colectividat territorial y antiga rechión de Francia. Muga con Alemanya, Suiza y bels departamentos d'as rechions francesas de Borgonya-Franco Condau y Gran Este, rechión a la que perteneixe. Ye dividita en dos departamentos: o Baixo Rin a o norte, con a ciudat d'Estrasburgo, y l'Alto Rin a o sud.

## Historia
Alsacia ye un territorio que en a Edat Meya teneba una población chermanica descendients d'a *stamne* d'os alamans. A monarquía francesa de tiempos de l'Antigo Rechimen se planteyó o problema d'as mugas de Francia en o contexto d'a luita contra os Habsburgo d'Austria y Espanya, decidindo una expansión territorial pa impedir intervencions foranas en Francia.

En 1648 os tractatos de Westfalia posan fin a la guerra d'as Trenta Anyadas. Francia obtién a reconoixencia d'a suya sobiranía en tres bispatos ocupatos dende 1552 y bels territorios d'Alsacia.

As guerras contra os Habsburgo, Holanda y Anglaterra ocupan unas 30 anyatas d'o reinato de Loís XIV (1643-1715). O resultato ye l'anexión de part d'os Países Baixos enantes espanyols, d'o Franco Condau (1678) y d'o resto d'Alsacia, con Estrasburgo.

En a Guerra Franco-Prusiana Francia fue derrotata y o 10 de mayo de 1871 Francia cede a Alemanya Alsacia (de fueras de Belfort), y una part de Lorena, con Metz.

Dimpués d'a rendición d'Alemanya en a Primera Guerra Mundial as rechions chermanicas d'Alsacia y una part de Lorena tornan a Francia sin consultar-lo a la población local, en gran part chermanofona.

Dimpués de l'armisticio de Francia con Alemanya o 22 de chunio de 1940 Alsacia y una part de Lorena tornan a Alemanya, pero con a derrota d'Alemanya a la fin d'esta guerra, Alsacia queda en Francia ya de pa cutio.

Baixo o periodo de pertenencia a Francia o proceso d'afrancesamiento ha ito avanzando, disminuindo o porcentache de parlants de l'idioma chermanico y puyando o porcentache de parlants d'o francés estándard, como ha esdeveniu en o Rosellón y atros territorios anexionatos historicament con una luenga diferent a lo francés. Tamién s'ha fomentato o secesionismo lingüistico, existindo a denominación d'alsaciano pa l'alemán d'Alsacia, con a pretensión de que ye un idioma diferent como en o caso d'o valenciano en Espanya.
Alta Normandía

**Alta Normandía** (en francés *Haute-Normandie*) yera una antiga rechión de Francia creyata en 1960, cuan Normandía se dividió en Baixa Normandía y Alta Normandía y desapareixita en 2015 en tornar a chunir-sen. Se dividiba en dos departamentos: *Sena Maritimo* y *Eure* y ye a parti oriental de l'antiga provincia de *Normandía*. A ciudat prencipal ye Roan.

## Referencias

## Veyer tamién
*Normandía.
Auvernia

**Auvernia** (en occitán *Auvèrnhe*  u *Auvèrnha* ; en francés *Auvergne*) yera una antiga *[[Lista de rechions de Francia|rechión]]* d'a parti central de Francia formata por cuatre departamentos, Puèi Domat, Cantal, Alta Loira y Alier. A suya capital yera Clarmont-Ferrand.

## Nombre
Prene o suyo nombre d'os antigos arvernos, uno d'os pueblos galos mas poderosos.
Baixa Normandía

**Baixa Normandía** (en francés *Basse-Normandie*) yera una antiga rechión de Francia creyata en 1956 y dividita en tres departamentos: Calvados, Orne y A Manga. Feba parti de l'antiga provincia de Normandía que fue dividita en Alta Normandía y Baixa Normandía. A suya capital ye a ciudat de Caen.

## Referencias

## Veyer tamién
* Normandía
Comunidat de Madrit

A **Comunidat de Madrit** (*Comunidad de Madrid* en castellano) ye una comunidat autonoma espanyola uniprovincial, formata sobre a provincia de Madrit. Situata en a parti norte d'a Meseta Central. A suya capital, Madrit ye tamién a capital d'Espanya. Muga con as comunidaz autonomas de Castiella y Leyón a lo norte y a l'ueste, y Castiella-La Mancha a lo sud y a l'este.

A suya población ye de 6.454.440 habitants en una superficie de 8.022 km², con una densidat de población de 804,6 hab/km² (2014).

## Politica
### Presidents d'a Comunidat de Madrit

## Municipios mas poblaus

## Referencias

## Vinclos externos

*  Pachina web oficial d'a Comunidat de Madrit.
Galicia

**Galicia** (*Galiza* u *Galicia* en gallego, *Galicia* en castellano) ye una comunidat autonoma espanyola, seguntes o suyo Estatuto d'Autonomía, que la reconoixe como nacionalidat. A suya capital ye Santiago de Compostela.

A suya población ye de 2.795.422 habitants (2011) en una superficie de 29 574 km², con una densidat de población de 93,78 hab/km².

Cheograficament, muga a o norte con a mar Cantabrica, a o sud con Portugal, a l'ueste con l'oceano Atlantico y a l'este con o Prencipau d'Asturias y Castiella y Leyón (provincias de Zamora y de Leyón). Se divide en cuatre provincias: A Coruña (a o nord-ueste), Lugo (a o nord-este), Pontevedra (a o sud-ueste) y Ourense (a o sud-este).

Galicia tien mas de 1.660&nbsp;km de costa, incluyindo las suyas islas y isletas, entre éls as islas Cíes, Ons, Sálvora, a isla de Cortegada, (que en conchunto fan o Parque Nacional d'as Islas Atlanticas de Galicia), y la mas gran y mas poblada, A Illa d'Arousa.

L'aria agora clamada Galicia estió habitada per primera vegada per humans mientres o Paleolitico Meyo, y prene lo suyo nombre d'os Gallaeci, un pueblo celta.

## Referencias

## Vinclos externos

* Pachina d'a Xunta de Galicia
Cantabria

**Cantabria** ye una comunidat autonoma uniprovincial espanyola (oficialment comunidat historica). Muga a l'este con o País Basco (provincia de Bizcaya), a o sud con Castiella y Leyón (provincias de Leyón, Palencia y Burgos), a l'ueste con o Prencipau d'Asturias y a o norte con a mar Cantabrica. A suya capital (que ye amás a ciudat con mayor población) ye a ciudat de Santander. En fan parte 10 comarcas. A suya actual presidenta ye María José Sáenz de Buruaga Gómez, d'o *[[Partido Popular]]* (a primera muller en ocupar ixe cargo), d'alcuerdo con as prescripcions d'o suyo estatuto d'autonomía.

Cantabria tien una población de 593.121 habitants (2011) en una superficie de 5.321 km², con una densidat de población de 111,47 hab/km².

## Etimolochía d'o nombre
Anque no ye segura a suya procedencia, a opinión mas aceptada por os expertos ye que deriva d'a raíz *cant-*, d'orichen celta y que significa "cantal" y o sufixo *-abr*. "Cantabro" significaría asinas "pueblo que vive en as penyas" y ye o nombre d'os cantabros, o pueblo que i viviba antis de que i plegasen os romans.

## Municipios mas poblaus

## Se veiga tamién
* Comarcas de Cantabria.

## Referencias

## Vinclos externos
*  Pachina web oficial d'o Gubierno de Cantabria.
Lorena (Francia)

:*Iste articlo ye sobre una rechión de l'actual Francia; ta atros usos, se veiga *'Lorena**''.

**Lorena*' (en [[idioma francés|francés]] *Lorraine*; en [[idioma alemán|alemán]] *Lothringen''), yera una antiga rechión de Francia mugant con Alemanya, Belchica y Luxemburgo.

## Referencias
Países d'a Loira

**Países d'a Loira** (en francés *Pays de la Loire*, en bretón *Broioù al Liger*) ye una rechión de Francia, situata a l'ueste d'o país, con capital en a ciudat de Naoned, formata por 5 departamentos (Loira Atlantica, Mayenne, Maine y Loira, Sarthe y Vendée), 17 districtos, 192 cantons y 1.503 comunas.

A suya población ye de 3.344.000 d'habitants en una superficie de 32.082 km², con una densidat de población de 104 hab/km². Estando a cinquena rechion mas important de Francia. As mas importanz ciudaz d'a rechión son Naoned, Le Mans y Angers

## Vinclos externos
*  Pachina web oficial d'a rechión d'os Países d'a Loira.
Bretanya

**Bretanya** (En francés *Bretagne*, en bretón *Breizh*, en galó: *Bertaèyn*) ye una peninsula en o nord-ueste de Francia.

Rechión historica, d'antis mas reino y ducau, formata por os actuals departamentos de Finisterre, Costas d'Armor, ar Mor-Bihan, Il-ha-Gwilen y  Loira Atlantica, iste zaguero en a rechión de Países d'a Loira.

A rechión se deciba *Armorica* en o periodo romano y prerromano y significaba *dencima d'a mar*. A rechión prene o suyo nombre y una identidat diferenciata d'a resta de Galia con as invasions chermanicas de finals de l'Imperio Romano; bels britonicos que fuyiban d'as invasions saxonas se refuchioron en Armorica y i prenioron o poder en contra d'os intreses d'os galorromanos que se refuchioron en o sud-este (Vannes).

Una parte important d'a población charra bretón. En l'aria oriental se charra una luenga d'oïl, o galó. As dos lenguas tradicionals, en especial a segunda son amenazatas por o gran poder de difusión d'o francés.

A población ye catolica, pero mantién u manteneba muitas creyencias paganas celtas. Bi ha una mitolochía bretona muit antiga de transmisión oral y a luenga oficial ye o frances, pero tamién se-charra a luenga traditional d'ista peninsula, o bretón.

## Se veiga tamién
* Bretanya (rechión historica).

## Referencias

## Vinclos externos
Borgonya

**Borgonya** (en francés *Bourgogne*) ye una rechión historica de Francia.

## Toponimia
*Borgonya* provién d'o latín *BURGUNDIA*, tierra d'os Burgundios. En aragonés medieval o toponimo se puet presentar de muitas trazas: *Borgonya*, *Burgunya*, *Bergonya*, etc...A forma *Bergonya* s'explica con disimilación como *Teruel*, *[[Segorb]]* y *[[Terrient]]*.

En a "Cronica de Morea" s'escribe *Burgunya*.

En l'alchamiato "Historia de los Amores de Paris y Viana":

O chentilicio ye en aragonés medieval *borgonyón* y variants (*burgunyon* en a "Cronica de Morea"), tamién aplicato pa o pueblo chermanico que dio nombre a l'antiga Burgundia anterior a l'actual Borgonya.

## Referencias

## Enllaços externs

*  Pachina web d'o Consello Rechional d'a Borgonya.
Lemosín

**Lemosín** (en occitán *Lemosin* , en francés *Limousin*) yera una antiga rechión metropolitana francesa formada por os departamentos de Cruesa, Corresa, y Alta Viena.

## Referecias
Provenza-Alpes-Costa Azul

**Provenza-Alpes-Costa Azul** (en occitán *Provença-Aups-Còsta d'Azur*, en francés *Provence-Alpes-Côte d'Azur*) ye una rechión de Francia situada en o sud-este d'o país, en a costa d'a mar Mediterrania. A rechión muga a lo norte con a rechión de Roine-Alpes, a l'este con Italia (rechions de Liguria y Piemont), a lo sud con a mar Mediterrania y con Mónegue, y a l'ueste con a rechión de Languedoc-Rosellón. A suya capital ye Marsiella.

## Referencias

## Vinclos externos
Franco Condau

**Franco Condau** (*Franche-Comté* en francés, *Fraintche-Comtè* en franco-contés, *Franche-Comtât* en francoprovenzal) yera una rechión a l'este de Francia, situata entre a Borgonya francesa y Suiza.

A suya población yera de 1.133.000 habitants (estimación de 2004) en una superficie de 16.202 km², con una densidat de población de 69,93 hab/km².

D'a rechión, con capital en a ciudat de Besançon, fan parte os departamentos de Doubs, Alta Saona, Jura y o Territorio de Belfort, con un total de 8 districtos, 116 cantons y 1.786 comunas (u municipios).

## Vinclos externos
*  Pachina web oficial d'o Franco Condau.
Picardía

**Picardía** (en francés *Picardie*) yera una *[[Lista de rechions francesas|rechión]]* de Francia, situata a o norte d'o país.

Yera formata por os departamentos d'Aisne (02), Oise (60) y Somme (80). Amiens yera a ciudat prencipal y a suya capital.

## Etimolochía
L'orichen d'o nombre *Picardía* provién d'os *picardos* u *picards* en francés, que yera o nombre que se daba en a rechión de París a os agricultors por o pico que feban servir en o suyo treballo. O nombre yera emplegato en a rechión picarda ta referir-se a la población que no fablaba a luega flamenca sino o francés, y decir, as ciudaz d'Arras, Boulogne, Calais u Tournai. Os estudiants d'istas localidaz formaban en París y Orléans a clamata *nación picarda*.
Campanya-Ardenas

**Campanya-Ardenas** (en francés *Champagne-Ardenne*), yera una antiga rechión de Francia formata por cuatre departamentos: Aube, Ardenas, Alto Marne y Marne.

En iste territorio i habioron importants batallas mientres a Primera y a Segunda guerras mundials.
Extremadura

**Extremadura** (*Extremadura* en castellano, *Estremaura* en extremenyo) ye una Comunidat Autonoma situata a l'ueste d'Espanya. Muga a lo norte con Castiella y Leyón (provincias de Salamanca y Ávila); a lo sud, con Andalucía (provincias de Uelba, Sevilla y Cordoba); a l'este, con Castiella-La Mancha (provincias de Toledo y Ciudad Real); a l'ueste, con Portugal.

Se divide en dos provincias: provincia de Cáceres (a lo norte) y provincia de Badajoz (a lo sud). A capital ye Merida.

A suya población ye d'1.109.367 (2011) en una superficie de 41.634 km² con una densidat de población de 26,65 hab/km².

## Referencias

## Vinclos externos
* Pachina web oficial d'a Chunta d'Extremadura.
Rechión de Murcia

A **Rechión de Murcia** ye una comunidat autonoma d'Espanya, situata en sud-este d'a peninsula Iberica, entre Andalucía y la Comunidat Valenciana, y entre la costa mediterrania y Castiella-La Mancha.

## Municipios mas poblaus

## Referencias

## Vinclos externos
Bosnia

:*Este articlo ye sobre la *'rechión de Bosnia**, que fa part d'a entidat politica actualment independient de ''[[Bosnia y Herzegovina]]''. Pa atros usos, veiga **Bosnia (desambigación)**.''


**Bosnia*' (en os usos [[idioma bosnio|bosnio]], [[idioma croata|croata]] y [[idioma serbio|serbio]] d'o [[idioma serbocroata|serbocroata]] *Bosna*; en [[alfabeto cirilico serbio|cirilico]]: Босна) ye una rechión historica situada principalment en os [[Alpes Dinaricos]], plegando dica las marguins orientals d'a [[Plana Panonica]] con os ríos [[Río Sava|Sava]] y [[Río Drina|Drina]] como muga norte y sud. Bosnia ye una d'as dos rechions historicas y naturals de [[Bosnia y Herzegovina]], pero a sobén a denominación d'esta entidat territorial s'acurza y "Bosnia y Herzegovina" ye denominada simplament "Bosnia" obviando "[[Herzegovina]]", ya dende os zaguers tiempos de l'[[Imperio Otomán]]".

O termin Bosnia orichinalment correspondeba a la cuenca d'o río [[río Bosna|Bosna]] (d'alto y baixo l'actual Bosnia Oriental), y dimpués s'estendilló a atros territorios de mes a l'ueste a causa d'a expansión [[Edat Meya|medieval]] d'o estau bosnio y d'a configuración posterior d'a muga occidental de l'Imperio Otomán.

A [[superficie]] de Bosnia ye d'uns 41.000&nbsp;[[km²]], correspondendo a lo 80% d'o territorio de l'actual estau de [[Bosnia y Herzegovina]]. No bi ha una muga clara entre a rechión de Bosnia y a rechión d'[[Herzegovina]], pero oficiosament Herzegovina corresponde a lo que bi ha a lo sud d'a montanya *Ivan planina''.

## Veyer tamién
* Bosnia y Herzegovina.
* Herzegovina.
* Bosnios musulmans.

## Referencias
Ceuta

**Ceuta** (*Ceuta* en castellano, *Sabta* سبتة en arabe) ye una ciudat autonoma espanyola, situada a lo norte d'Africa chunto a lo mar Mediterranio en o estreito de Chibraltar. Ye una d'as dos ciudaz autonomas d'Espanya, chunto con Melilla.

## Molimentos
* Seu de Nuestra Sinyora de l'Asumpción de Ceuta.

## Vinclos externos

*  Web d'a Ciudat Autonoma de Ceuta
Melilla

**Melilla** (en luenga berber: *Mrič*) ye una d'as dos ciudaz autonomas d'Espanya chunto con Ceuta situadas en o norte d'Africa.

## Molimentos
En o suyo termin municipal cal destacar o Conchunto Historico de Melilla, protechiu culturalment como un Bien d'Intrés Cultural d'Espanya, y que incluye cualques partes d'a ciudat antiga, como la clamada *[[Melilla La Vieja]]*, lo suyo Ixample Modernista, lo suyo barrio Industrial y lo *barrio del Real* entre d'atras, que son parte d'o teixiu urbano d'a ciudat.

* Ilesia de Sant Agostín, una ilesia parroquial en estilo modernista adedicada a sant Agostín d'Hipona.

## Se veiga tamién
* Aeropuerto de Melilla.

## Vinclos externos

*  Web d'a Ciudat Autonoma de Melilla.
Islas Chafarinas

**Islas Chafarinas** ye un archipelago espanyol d'a mar Mediterrania, que se troba situato a una distancia de 4 km d'as costas d'o norte d'Africa y que ye formato por tres islas prencipals: d'o Congreso, d'Isabel II y d'o Rei. Son unas islas protechitas baixo a forma de *Reserva Nacional*. Ye una plaza de Sobiranía, chunto con o penyón de Vélez de la Gomera y o penyón d´Alhucemas.

## Vinclos externos
Penyón d'Alhucemas

O **Penyón d'Alhucemas** (*Al Hoceima* en arabe) ye una isleta espanyola d'a Mediterrania occidental y situato en la badía d'Alhucemas, a 2&nbsp;km d'a costa de Marruecosen o norte d´África.

Tien 170 metros de largaria por 86 d'amplo y una superficie d'alto u baixo 0,15&nbsp;km² y a suya maxima altaria ye de 15 metros. Bi ha una ilesia, un faro, cuantas casas, un puerto y un fuerte con almadacens. Ye o punto d'amarre de cuantos cordons submarins unitos a Melilla, Ceuta y a peninsula Iberica.

Ye una posesión menor no continental que chunto a as Islas Chafarinas y o Penyon de Velez de la Gomera, son reclamatas por Marruecos. Ye un bastión militar espanyol.
Isla Perejil

A **Isla Perejil** (en aragonés literalment *Isla Prexil*, dita oficialment en arabe **Turah** y popularment **Leila**, que significa "nueit") ye una isleta situada en o estreito de Chibraltar (entre la  mar Mediterranio y l'oceano Atlantico), a uns 200 metros d'a costa de Marruecos y a uns 8&nbsp;km a lo sud-ueste d'o nuclio urbán d'a ciudat espanyola de Ceuta.

A suya sobiranía permaneixe litigada entre Marruecos y Espanya.

## Vinclos externos
Guadalupe (Francia)

**Guadalupe** (en francés *Guadeloupe*, en criollo antillano *Gwadloup*) ye un chicot archipelago d'as Antillas, en a Mar Caribe y que actualment ye una rechión y departamento d'ultramar de Francia. Ye situato 600 km a o norte d'as costas d'America d'o Sud y a l'este d'a Republica Dominicana. D'antis mas se clamaba *Karukera*, que significaba "a isla d'as auguas politas".

A suya población ye de 438.820 habitants, en una superficie de 1.703 km², con una densidat de población de 257,67 hab./km².

A suya capital ye Basse-Terre, en a isla de Basse-Terre, encara que a mayor ciudat ye Pointe-à-Pitre, en a isla de Grande-Terre.

## Vinclos externos
Martinica

A isla d'a **Martinica** (en francés *Martinique*; en criollo martiniqués *Matinik* u *Matnik)* ye una rechión y departamento d'ultramar francés situau a lo norte de Trinidad y Tobago, en auguas d'a mar Caribe. Con una población de 396.404 habitants (2009) en una superficie de 1.128 km², a suya densidat de población ye de 351 hab/km².

A presidenta d'o suyo Consello Rechional ye, dende l'anyo 2011, Josette Manin.

## Vinclos externos

*  Información sobre Martinica en a pachina web d'o INSEE.
*  Pachina web oficial de turismo de Martinica.
Guadalupe

**Guadalupe** puet referir-se a:

## Puestos
### [[Archentina]]
* Guadalupe, un barrio «no oficial» d'a Ciudat de Buenos Aires, tamién conoixiu como *Palermo Sensible*.

### [[Colombia]]
* Guadalupe, un municipio d'o departamento de Antioquia;
* Guadalupe, un municipio d'o departamento de Huila;
* Guadalupe, un municipio d'o departamento de Santander;
* Guadalupe, un tozal de Bogotá (capital de Colombia) situau chunto a lo cerro de Monserrate;
* Guadalupe Salcedo, un capitán de una facción d'as guerrillas liberals d'os *Llanos Orientales*.

### [[Costa Rica]]
* Guadalupe, una ciudat que fa parti de San José (capital de Costa Rica).

### [[El Salvador]]
* Guadalupe, un municipio d'o departamento de San Vicente.

### [[Espanya]]
* Guadalupe, una localidat d'a provincia de Cáceres;
* Reyal Monesterio d'a Nuestra Sinyora de Guadalupe (Cáceres);
* O río Guadalupe (Extremadura);
* Guadalupe de Maciascoque, una pedanía d'o municipio de Murcia;
* Sentencia arbitral de Guadalupe de 1486.

### [[Estaus Unius]]
* Seu Santuario de Guadalupe de Dallas, una seu en Dallas (Texas);
* Guadalupe (Arizona), una localidat d'Arizona;
* Guadalupe (California), una localidat de California;
* Montanyas Guadalupe, una cadena montanyosa que s'estendilla entre os estados de Nuevo Mexico y Texas;
* Río Guadalupe (California);
* Río Guadalupe (Texas).

### [[Francia]]
* Guadalupe, o territorio d'ultramar francés y rechión ultraperiferica d'a Unión Europea situato en as Antillas.

### [[Mexico]]
* Villa de Guadalupe (Distrito Federal), conoixida también como *La Villita*;
* Guadalupe, localidat de Nuevo León, cabecera d'o municipio homonimo;
* Guadalupe, municipio d'o estau de Nuevo León;
* Guadalupe, localidat d'o estau de Zacatecas, cabecera d'o municipio homonimo;
* Guadalupe, municipio d'o estau de Zacatecas;
* Guadalupe, localidat d'o estato de Chihuahua, cabecera d'o municipio homonimo;
* Guadalupe, municipio d'o estau de Chihuahua;
* Guadalupe, municipio d'o estau de Puebla;
* Guadalupe, localidat de Chiapas;
* Isla Guadalupe, debant d'as costas d'a Baixa California;
* Sierra de Guadalupe;
* Basilica de Guadalupe (Districto Federal);
* Santuario d'a Nuestra Sinyora de Guadalupe (Guadalajara, Jalisco);
* Basilica de Guadalupe (Nuevo León).
* Villa de Guadalupe municipio d'o estau de San Luis Potosí;
* Santuario Diocesano d'a Nuestra Sinyora de Guadalupe Zamora de Hidalgo, Michoacan

### [[Perú]]
* Guadalupe, un districto d'a provincia de Pacasmayo (rechión la Libertad).

### [[Portugal]]
* Nossa Senhora de Guadalupe, una freguesía d'o municipio d'Évora.

## Relichión
* Nuestra Sinyora de Guadalupe, una  mariana orichinaria de Guadalupe (Extremadura);
* Nuestra Sinyora de Guadalupe, una advocación mariana orichinaria d'o Tepeyac (Mexico).
Reunión

**Reunión** (en francés *La Réunion*, en criollo reunionés *La Rényon*) ye un departamento d'ultramar de Francia, situato en l'Oceano Indico, a l'este de Madagascar. A isla tamién ye una rechión de Francia y fa parte d'a Republica Francesa. Seguntes a Unión Europea, ye considerata una rechión ultraperiferica.

A isla fa parte d'o continent africano, en o grupo d'as islas Mascarenyas.
Corcega

**Corcega** (en italiano y Corso: *Corsica*, en francés: *Corse*) ye una isla situata a lo sud d'a Costa Azul, y a lo norte de Cerdenya.A suya capital ye Aiacciu y se charra l'idioma corso que tiene uns 10.000 parladors.

Dende 1768 fa parte d'o territorio francés (de fueras d'un breu periodo de tiempo) y personalidaz importants en a historia de Francia son d'orichen corso, como por eixemplo Napoleón Bonaparte.

## Referencias
Penyón de Vélez de la Gomera

O **Penyón de Vélez d'a Gomera** (*Peñón de Vélez de la Gomera* en castellano; *جزيرة قميرة* en arabe) ye una isla-peninsula situada en o norte d'Africa, 126 km a l'ueste de Melilla y 117&nbsp;km a lo sud-este de Ceuta unida a lo continent por una estreita francha d'arena. Tien una amplaria de 19.000 m² y una altaria maxima de 87 metros sobre o livel d'a mar.

## Toponimia
Prene a denominación de "Gomera" por a confederación tribal berber d'os Gomara.
Indre y Loira

**Indre y Loira** (*Indre-et-Loire* en francés) ye un departamento francés situato en a rechión Centro-Val de Loira. A suya capital ye a ciudat de Tours.
Guayana Francesa

A **Guayana Francesa** (en criollo guayanés *Lagwiyann*) ye una rechión y departamento d'ultramar de Francia situata a o norte d'America d'o Sud. Muga con l'oceano Atlantico, Brasil y Surinam.
Districtos de Francia

Un **districto** ye una subdivisión territorial francesa. Os 100 departamentos franceses (*départements*) se dividen en 342 districtos (en francés *arrondissements*).

A capital d'un districto se clama *sous-préfecture* (subprefectura). Cuan un districto tien a prefectura (capital) d'o departamento, ixa prefectura ye a capital d'o districto y ye asinas prefectura y subprefectura.

Os districtos, antimás, son dividitos en cantons y comunas.

## Se veiga tamién
* Lista de districtos de Francia.
Cantón francés

En Francia, un **cantón** ye una división administrativa. O numero de cantons varía en cada departamento. O numero total de cantons existents en Francia ye de 4.039 (2004), d'os cuals 156 en son situatos en os departamentos d'ultramar.
Tours

**Tours** ye una ciudat francesa, *[[prefectura]]* (capital) d'o departamento d'Indre y Loira.

A redolada de Tours, dita *Touraine*, ye conoixita por os suyos vins y por a perfección d'o francés que se i charra.

## Toponimia
O toponimo *Tours* provién d'o etnonimo *[[Turons|Turones]]*, deformación de *CIVITAS TURONORUM*.

## Demografía

## Vinclos externos

* Pachina web oficial.
Madagascar

**Madagascar** ye a isla mas gran d'Africa y un estau situau en l'Oceano Indico, chunto a la costa sud-este d'o continent, amán de Mozambique. Ye desalpartau d'a resta d'o continent por a canal de Mozambique.

## Toponimia
Ye mencionada en o *[[Libro de Marco Polo]]*, que ye traduciu a l'aragonés:

## Organización politico-administrativa
### Rechions
Madagascar ye subdividida en 22 rechions (*faritra*). As rechions se subdividen a la suya vegada en 119 districtos, 1.579 comunas y 17.485 *fokontany*.

## Vinclos externos

## Referencias
Mozambique

A **Republica de Mozambique**, u simplament **Mozambique** ye un país situato a l'este d'Africa. Buega a lo norte con Tanzania y Malaui, a lo nord-ueste con Zambia, a l'ueste con Zimbabwe, a lo sud-ueste con Suazilandia, a lo sud y a lo sud-ueste con Sudafrica y a l'este con l'oceano Indico. Ye miembro d'a Comunidat de Países de Luenga Portuguesa y d'a Mancomunidat de Nacions.

## Organización politico-administrativa
Mozambique ye dividiu en diez provincias y una ciudat capital con estatus provincial. As provincias se subdividen en 129 districtos. Os districtos se dividen a la suya vegada en 405 "postos administrativos" (puestos administrativos) y dimpués en localidaz, lo livel cheografico mas baixo de l'administración estatal central. I hai 53 municipios.

## Referencias
America Central

**America Central** u **Centroamerica** ye un subcontinent d'America; situato entre a muga d'o sud de Mexico, en Norteamerica, y a muga d'o nord-ueste de Colombia, en Sudamerica. A vegadas s'incluye como parti d'America d'o Norte. A l'este muga con o golfo de Mexico y l'Oceano Atlantico, y a l'ueste con l'Oceano Pacifico. En o dito istmo de Panamá, que en fa parte, ye a on se construyió o canal de Panamá ta trescruzar-lo y comunicar ixos dos oceanos ta o transporte maritimo.

## Cheografía
Os países que forman America Central son: 
* Belize.
* Costa Rica.
* El Salvador.
* Guatemala.
* Honduras.
* Nicaragua.
* Panamá.

America Central tien una superficie d'alto u baixo 335.547 km².

## Vinclos externos
Guatemala

A **Republica de Guatemala** ye un país d'America Central, a lo sud d'o continent de Norteamerica. Muga con l'Oceano Pacifico y o Mar Caribe y con os estaus mexicanos de Chiapas, Tabasco y Campeche por o norte, con Belize a lo nord-este y con Honduras y El Salvador a lo sud-este.

## Organización politico-administrativa
Guatemala ye dividida en 22 departamentos y subdividida en uns 335 municipios.

## Esporte
* *Categoría principal*: Esporte en Guatemala.

#### Guatemala en os Chuegos Olimpicos
*  en os Chuegos Olimpicos.
* *Categoría principal:* :Categoría:Guatemala en os Chuegos Olimpicos.

En os Chuegos Olimpicos ye representada per lo Comité Olimpico Guatemalteco, creau en l'anyo 1979 y miembro d'o Comité Olimpico Internacional dende l'anyo 1980. Participó por primera vegada en Los Angeles 1984 y dende alavez ha teniu representación ininterrompidament no aconseguindo garra medalla ni resultaus destacaus dica l'actualidat.

En los Chuegos Olimpicos d'Hibierno Guatemala no ha participau en garra edición.

## Galería d'imáchens

Guatemala City-06-Installateur-Geschaeft-1980-gje.jpg|Ciudat de Guatemala.
Antigua-02-Kirchenportal-1980-gje.jpg|Antigua.
Chichicastenango-14-Markt-1980-gje.jpg|Chichicastenango.
Panajachel-14-Atitlansee-Toliman und Atitlan-1980-gje.jpg|Panajachel.
Quirigua-06-Relief-1980-gje.jpg|Quirigua.
Tikal-26-Gerodete Pyramide-1980-gje.jpg|Tikal.
Santiago Atitlan-22-Maedchen-1980-gje.jpg|Santiago Atitlán.
Solola-04-Blick auf Dorfplatz-1980-gje.jpg|Solola.


## Veyer tamién
* Los Altos.

## Referencias

## Vinclos externos
Grenada

**Grenada** ye un país d'o mar Caribe que incluye a las Granadinas d'o sud. Ye o segundo país independient mas chicot d'o hemisferio occidental (dimpués de Sant Cristofo y Nieus). Ye situato en a zona sud-este d'a mar Caribe, a lo norte de Trinidad y Tobago y a lo sud de Sant Vicent y Granadinas.

O clima ye tropical, y a vegatas bi ha ciclons tropicals.

As islas son d'orichen volcanico y a ueito km a o norte d'a costa d'a Isla de Grenada, ye situato o volcán submarino Kick'em Jenny, ye o volcán mes activo d'a rechión conoixita como arco volcanico d'as Antillas Menors.

## Se veiga tamién
* Kick'em Jenny.

## Referencias
Comunas de Francia

A **comuna** ye a división administrativa mas chicota en a Republica Francesa.

As comunas francesas son equivalents a os municipios en Espanya. Bi ha 34.965 comunas en Francia, 34.836 en a Francia metropolitana y 129 en a Francia d'ultramar.
Islas Marshall

A **Republica d'as Islas Marshall** ye una nación de Oceanía. Ye formata por dos archipelagos y bels arrecifes, en total 1.152 islas de l'Pacifico. Ye situato a lo nord-este d'Australia, a lo norte de Nauru y a l'este de Micronesia.

## Etimolochía
Lo nombre actual d'as islas Marshall fa referencia a lo capitán britanico John Marshall, qui de conchunta con Thomas Gilbert exploró las islas en l'anyo 1788. Lo archipiélago estió nombrau d'este modo per lo explorador ruso Adam Johann von Krusenstern y lo francés Louis Isidore Duperrey, qui trazoron los primers mapas d'a rechión en os anyos 1820. Posteriorment, los cartografos britanicos repitioron esta designación en os suyos propios mapas.

D'antis estioron descubiertas por os espanyols, estando conoixidas como *Los Pintados*, la primera isla explorada estió nombrada como San Bartolomé en l'anyo 1526.

## Esporte
* *Categoría principal*: Esporte en Chibuti.

### Islas Marshall en os Chuegos Olimpicos
*  en os Chuegos Olimpicos.
* *Categoría principal:* :Categoría:Islas Marshall en os Chuegos Olimpicos.

Las Islas Marshall ha teniu representación en los Chuegos Olimpicos dende los de 2008 dica l'actualidat, sin aconseguir ganar garra medalla ni garra puesto de diploma olimpico (entre lo 3º y lo 5º).

## Vinclos externos
Tuvalu

**Tuvalu** ye una isla-nación situata en Ocianía. Conchunto de nueu atols coralencos habitatos por polinesios en l'Oceano Pacifico. Dimpués d'o Vaticano ye a nación independient con menor numero d'habitans.

## Organización territorial y administrativa
Anque Tuvalu no tien garra subdivisión administrativa, o país poderba estar dividito en 9 islas u atols:

* Funafuti.
* Nanumea.
* Nanumanga.
* Niutao.
* Nui.
* Niulakita.
* Nukufetau.
* Nukulaelae.
* Vaitupu.
L'Almozara

**L'Almozara** (en castellano *La Almozara*) ye un districto de Zaragoza (Aragón). Muga con os districtos de Delicias, Centro, Oliver-Valdefierro, Barrios rurals, Casco Antigo y o río Ebro.

O districto amás d'o barrio de l'Almozara incluye a urbanización Torres de San Lamberto.

## Historia
En o sieglo XI ya existiba en ista zona una huerta amán d'o palacio de l'Alchafaría, en a parti exterior d'a muralla d'a ciudat. En un texto de 1143 de l'Archivo de lo Pilar mencionan un *termino de Almuzara*.

En 1898 s'establió en o barrio una empresa ta a fabricación de acidos y fertilizants. Tamién s'establió una gara de mercaderías ta o tren.

Os primers habitants d'o barrio treballaban en a fabrica. A *plaza d'Europa* ye un puesto d'intersección entre tres districtos. O puent de l'Almozara permite actualment a comunicación d'o barrio con l'Actur. O primer puent en iste puesto yera un puent ferroviario que iba dende a gara d'o Portiello enta la gara d'o Norte.

## Mugas

Seguntes os plans censals d'o Concello de Zaragoza as mugas d'o districto son:

*A lo nord-ueste, con o districto de Barrios Rurals muga l'A-2.
*A lo nord-este, o río Ebro en o meandre de Raniellas.
*A l'este, con o districto d'o Casco Antigo, mugan a plaza d'Europa y o paseyo de María Agustín.
*A l'ueste, con o districto Delicias mugan a parti trasera d'o Centro Comercial Augusta (dentro d'o districto Delicias), a frontera d'a gara Delicias (dentro d'o districto Almozara), a carrera María Callas, y l'avenida de Madrid, y con o districto Oliver-Val de Fierro muga la Autovía de Logronyo.

## Esporte
*O fútbol ye representau por o Club Deportivo Ebro.

## Referencias
Penyaflor

**Penyaflor de Galligo** (*Peñaflor de Gállego* en castellano) u simplament **Penyaflor** ye un barrio rural de Zaragoza, situato en o districto rural.

## Historia
En o fogache de 1495 figura como un barrio de Zaragoza. Entre os anyos 1834 y 1897 estió un municipio indepedient, pero dende ista zaguera anyada fa parte d'o municipio de Zaragoza.

## Puestos d'intrés
O *[[vedau de Penyaflor]]* ye un espacio natural trasformato en parte en zona recreyativa con una selveta de tamarizas que creixe en una val on salen auguas sotorranas.

## Referencias
Sant Vicent y as Granadinas

O **Reino de Sant Vicent y as Granadinas** (*Saint Vincent and the Grenadines*, en anglés) ye un estau situau a lo norte de Venezuela y a isla de Grenada, en auguas d'a mar Caribe.

## Referencias

## Vinclos externos
Centro Politecnico Superior

O **Centro Politecnico Superior** (en castellano *Centro Politécnico Superior*), **CPS**, estió una Escuela Superior d'Incheniers y Arquitectos dependient d'a Universidat de Zaragoza y situata en a ciudat de Zaragoza. En 2011, o centro se suprimió cuan se creyó a Escuela d'Incheniería y Arquitectura d'a Universidat de Zaragoza.

O centro yera situato en o *Campus río Ebro* (districto de l'ACTUR, amán de Chuslivol) y trestallato en dos edificios: Ada Byron (Edificio A) y Torres Quevedo (Edificio C). En iste mesmo Campus tamién se trobaban a Escuela Universitaria d'Incheniería Tecnica Industrial de Zaragoza (*EUITIZ*) y a Escuela Universitaria d'Estudios Interpresarials de Zaragoza (*EUEEZ*).

## Historia

A *Escuela Tecnica Superior d'Incheniers Industrials de Zaragoza* (ETSIIZ) fue establita o 9 d'agosto de 1974, y en 1986 a ETSIIZ se tresladó ta o barrio de l'ACTUR. En 1989, a ETSIIZ cambió lo suyo nombre ta o de *Centro Politecnico Superior* y se i encetoron os estudios d'incheniería de telecomunicacions en o curso 1990/1991, incheniería informatica en o curso 1992/1993 y incheniería quimica en o curso 1994/1995.

En o curso 2008/2009 se incluyeron os estudios de grau d'Arquitectura, seguntes o Plan Bolonya. En o curso 2010/2011 s'ufrioron (chunto con a EUITIZ) siet titulacions de grau que sustituiban a las viellas titulacions d'Incheniería.

O día 14 d'abril de 2011 se publicó en o Boletín Oficial de Aragón a Orden por a que s'autorizaba a supresión d'o Centro Politecnico Superior y d'a Escuela Universitaria d'Incheniería Tecnica Industrial de Zaragoza, creyando-se d'a suya integración un nuevo centro, a Escuela d'Incheniería y Arquitectura d'a Universidat de Zaragoza.

## Estudios

As cinco titulacions historicas d'o centro estioron:
* Incheniería informatica
* Incheniería quimica
* Incheniería industrial
* Incheniería de telecomunicacions
* Grau en Arquitectura

Chunto con a EUITIZ, s'ufrioron en o curso 2010/2011 os siguients graus:

* Incheniería electrica
* Incheniería electronica y automatica
* Incheniería mecanica
* Incheniería quimica
* Incheniería de tecnolochías industrials
* Incheniería informatica
* Incheniería de tecnolochías y servicios de telecomunicación
* Incheniería en disenyo industrial y desarrollo de producto (s'ufriba en a EUITIZ dende o curso 2008/2009)
* Arquitectura (s'ufriba en o CPS dende o curso 2008/2009)

Dende a creyación d'a Escuela d'Incheniería y Arquitectura de Zaragoza en abril de 2011, ista pasa a chestionar toz os estudios que s'ufriban dende os dos centros anteriors.

## Referencias
President d'o Consello Rechional

En Francia, o **President d'o Consello Rechional** (en francés: *Président du conseil régional*) ye a persona esleita que endreza o *conseil régional* de una rechión, estando asinas un cargo ocupato por un politico.

## Relación de presidents de Consellos Rechionals